AJAKOHAST OTSE TAEVAST
Vaatate saadet "Ajakohast otse taevast"
ja Hakan räägib täna tervenemisest.
Kuid esmalt tahame rääkida Karl Gustav Severini raamatust:
"Iialgi pole vale olla kaine"
See on tänapäeval oluline teema, mistõttu arutleme veidi selle üle.
Karl Gustav Severin on tuntud mees,
olles mitmeid kordi külastanud Soomet ja selle erinevaid linnu.
Nii et paljud soomlased tunnevad teda kui Jumala sulast,
kellel tõesti on, mida öelda.
Ta nägi, kuidas kainuse osas hakkasid asjad kiiva kiskuma.
Mistõttu olemata käsumeelne, tõstatab ta siiski selle teema.
Sest see on probleemiks nii ühiskonnas kui ka muidu,
hiilides kahjuks vaikselt sisse ka kogudustesse.
See on tõesti kurb ja äärmiselt kahju on kuulda,
kui räägitakse, et jälle seal või seal joodi.
Karl Gustavil oli noorpõlves sõber, kes sattus autoavariisse.
Üks purupurjus juht sõitis talle otsa ja see sõber hukkus.
See mõjutas kogu Karl Gustavi elu ja on saatnud teda tänaseni.
Soomeski ju arutletakse promillide teema üle,
et kust see piir peaks minema?
Ja väikesed poed kurdavad, et lähevad alkoholi müügita pankrotti.
Usun, et äri peaks ikka muudmoodi ajama.
Et poodi peaks saama pidada ka ilma alkoholi müügita.
Kuid äkki sa siis loed meile sealt midagi.
See on tõeliselt huvitav raamat, kust lugemist jagub küllaga.
See on küll rootsikeelne, kuid paljud soomlased saavad siiski aru.
Samas loodame, et raamat saab ka soome keelde tõlgitud,
kuna see on päevakohane sõnum soomlastelegi.
Siin oli üks huvitav lõik, mis mulle silma jäi.
(Rootsi keel)
Autor ütleb, et kui vajab lõõgastust peale pikka töönädalat,
ei vaja ta selleks klaasikest veini,
vaid ta sees on üks seesmine allikas, millest ammutada.
Ehk ta viitab Jeesusele,
kes ütles, et iga inimese sees on elava vee jõed, millest ammutada.
Ehk nagu ma ise vahel ütlen, et:
mis siis Pühal Vaimul viga on, et Temast ei piisa
ja me peame võtma napsu, et rõõmu kogeda.
Peaksime ikka ammutama Temast. On ju kogu evangeelium rõõmusõnum.
Ja mitte vaid sõnum rõõmust, aga ka rõõmu kandja. Nii on.
Ja siin on ka mitmeid häid asju, mida on öeldud alkoholi kohta.
Loeksid sa palun mõned neist ette.
Siin on üks Hiina vanasõna, mis ütleb, et:
"Parim viis purjusolekut vältida, on vaadata kainena purjus inimest."
Ja siin on ühe joodiku ütlus, et:
"Ma pelgan neid, kes joovad vett ja mäletavad eile õhtul räägitut."
On see alles hirm!
"Alkohoolik lühendab oma eluiga poole võrra, kuid eeliseks on see,
et selle lühikese aja jooksul näeb ta kõike kahekordselt!"
Keegi ütleb:"Ma ei mõista neid, kes imetlevad inimesi, kes joovad palju.
Sest see viitab vaid sellele, et joojal on suur kere, aga väikesed ajud."
Väga head mõtted. - On tõesti.
Kui te olete meie vanused, siis teate, et kristlikes ringkondades
valitses aastakümneid tagasi aeg, kus joodi tõeliselt palju.
Inglismaal näiteks jõi üks inimene 14 l alkoholi aastas.
Kristlased aga võtsid asja käsile, alustades selles vallas koostööd
ja joomine kahanes 4 l peale inimese kohta aastas.
Kuid ajad on jälle muutunud ja aastas juuakse 9 l inimese kohta.
Muidugi on neid, kes üldse ei joo ja samas neid, kes joovad täiega.
Probleem on aga selles, et joomine muutub üha tavalisemaks
ja kristlased püüavad samastuda kultuuriga, mis pole meile kohane.
See ei sobi ka põhjamaalastele,
kuna nad pole võimelised valitsema olukorda nii,
nagu seda tehakse Lähis-Idas või Lõuna-Euroopas.
Nii et see on probleem.
Kuid veelgi kurvem on see, et kristlased on hakanud jooma.
Sest see peaks olema iseenesest mõistetav, et usklik ei joo.
Ja seda mitte käsumeelest lähtuvalt, vaid seetõttu,
et peame olema heaks eeskujuks!
Lisaks sellele olen märganud veel midagi.
Paljudel, kes pole veel andnud oma elu Jeesusele,
on omad arusaamad selle kohta, mis sobib ja mis mitte.
Ehk julgen siinkohal väita, et paljud, kes veel ei käi kirikus,
saavad aru, et kui sa saad usklikuks, siis teatud asjad enam ei sobi.
Sealhulgas joomine.
Meil müüakse nii lahjat kui kangemat õlut, nii viina kui veini.
Oletagem nüüd, et me Piaga läheme restorani.
Istume akna alla, nagu meil ikka kombeks
ja tellime pudeli lahjat õlut, mis ilutseb me nina all.
Ja siis möödub akna alt vastpöördunud usklik
või keegi alles Jumalat otsiv hing, kes teab, kes me oleme.
Ja siis ta korraga näeb, et Pia ja Hakan trimpavad õlut.
Me kaotame igasuguse usaldusväärsuse tema silmis.
Kuid me peame olema eeskujuks!
Ja nagu varem öeldud - leidub teisigi jooke, mida tarbida.
On mahla ja vett ja piima, nii et janusse suremist ei pea kartma.
Ehk siis hankige endale see raamat, lugege ja jagage teistelegi.
Kainena võime mõjutada ja muuta väga palju.
Mõelgem siinkohal kasvõi autoõnnetustele.
Uurimused näitavad, et nende põhjustajaks on sageli just alkohol.
Nii et saagem korralikult kaineks meiegi maal!
Toeta kristlikku teletööd! Lisainfot vaata www.tv7.ee
See toimib tänu koostööle.
Jeesus ütles, et: üks külvab ja teine lõikab.
Meie võime ehk öelda, et: üks jutlustab ja teine varustab teda.
Teame, et need iganädalased saated nõuavad raha.
Toeta Taevas TV7 tööd! Vaata www.tv7.ee
Kui annad näiteks 10 eurot, siis see raha ei lähe kaduma,
vaid õnnistab paljusid inimesi. Sest tuhanded inimesed vaatavad meid,
leides abi meie õpetustest, aga veelgi enam Jumala puudutusest.
Ma palvetame kõigi nende eest.
Miks ei võiks sinagi olla kaasas selles töös?
Seetõttu ole õnnistatud, kui helistad ja aitad kaasa me tööle.
Täname ja õnnistame sind selle eest!
Piibel on Jumala armastuskiri meile.
See koosneb 66-raamatust, mis kõik kannavad sõnumit Jeesusest.
Sõnumit päästest.
Jeesuse päästeplaan tuleb esile erinevate ennustuste läbi,
mis kõik räägivad tulevasest Päästjast.
Samuti on neis juttu Jeesuse maisest elust, ristisurmast,
taevasse minekust ja koguduse sünnist.
Kogudus toimetab tänapäevalgi, ammutades abi Pühalt Vaimult.
Samuti on meile inglid abiks.
Ja tänu Jumalale ka Tema Sõna eest, mida igapäevaselt lugeda võime.
Seetõttu tasub mõttes tänada oma kunagisi õpetajaid,
kes on õpetanud meid lugema.
Lugema igapäevaselt Jumala Sõna ehk Piiblit.
Kuid see sõnum näitab ka väga selgelt,
et kõik ei taandu ainult päästele.
Jah, päästmine on üks peamisi aspekte,
kuid samas tahab Jumal aidata meid mitmes eri valdkonnas
ja üheks neist on ka tervendamise valdkond.
Ehk siis tänase saate pealkiri on: "Issand, sinu tervendaja."
Tahaksin siinkohal lugeda ühe lõigu 2 Moosese raamatust.
See räägib Iisraeli rahvast, kes üle 400 a viibis orjuses Egiptuses.
Nad jäid seal küll ellu ja kasvasid ja paljunesid,
samas kätkes see olukord Jumala päästeplaani paganarahvastele.
Nad läksid Egiptusest välja ja jõudsid läbi Kaisarea kõrbe,
kust pidi olema juba üsna lühike teekond Tõotatud Maale.
Seega nad hakkasid kiitma ja tänama Jumalat.
Moosese õde Mirjam, kellel oli prohvetlik and,
hakkas kiitma, tantsima ja mängima, kaasates endaga palju naisi.
Usun, et see annab meile ka mõtlemisainet,
kuna sageli kaalume, mis on meeste ja mis on naiste osa?
Kuid Kristuses ei tehta vahet meeste ja naiste vahel.
Kuigi Jumala Sõna põhjal võib ka järeldada,
et teatud teod sobivad siiski paremini meestele ja teatud jälle naistele.
Samas on kõige olulisem see, et kõik oleksid kaasatud.
Et me otsiksime vaimuande, mille Jumal on meile abiks andnud.
Mitte selleks, et omale nime teha ja kuulsaks saada.
Et:"Näe, siin tuleb see prohvet!" või "Siin on vaimude eristaja."
"Siin on see tervendaja." See pole üldse teema!
Need annid on antud meie abistamiseks ja naised võivad igati kaasas olla.
Selleks, et ehitada üles Kristuse ihu ja jumalariiki siin maa peal.
Mingi aja pärast jõudis Iisraeli rahvas Maarasse, kus neil oli janu.
Me kõik vajame oma igapäevast vett.
Seda eriti veel soojal maal, kus vett kulub liitrite kaupa.
Kuid sealne vesi oli kibe ja nad ei saanud seda juua,
mistõttu nad hakkasid nurisema.
Ehk siis: kui kõik oli hästi, siis nad kiitsid Jumalat.
Kui aga asjad läksid viltu, hakkasid nad süüdistama Moosest ja Aaronit.
Eks see ole tänapäevalgi nii, mistõttu tark oleks õppida ajaloost.
Igal juhul, nurina tõustes hüüab Mooses Jumala poole ja ütleb:
"Aita meid! Me rahvas vajab juua, mistõttu aita palun!"
Ja Jumal näitas Moosesele ühte puud, mille ta pidi vette viskama
ja vesi muutus magusaks.
Seal andis Issand rahvale seaduse ja õguse ja katsus teda läbi.
Ja siis 2 Moosese 15:26 ütleb Jumal Moosesele:
"Kui sa tõesti kuulad Issanda, oma Jumala häält
ja teed, mis õige on tema silmis,
paned tähele tema käske ja täidad kõiki tema korraldusi,
siis ma ei pane su peale ainsatki neist tõbedest,
mis ma panin egiptlaste peale, sest mina olen Issand, su ravija.
Sest mina olen Issand, sinu ravija."
Ehk Jumal ütleb, et:
jah, Ta on nende päästja ja tõi nad välja Egiptusest.
Kuid osa Jumala loomusest on ka see, et Tema on tervis.
Temas peitub tervendav vägi ja Tema on meie tervendaja.
Ja seda on oluline teada.
Olen märganud ühte huvitavat asja.
Tänu Jumalale, et meil Soomes on võimalus palvetada inimeste eest.
Seda eriti ka tele -ja raadiosaadete kaudu.
Paljude jaoks on see olnud kui teine võimalus
saada osa Jumala Sõnast ja näha ning kuulda ka ülistust.
See on olnud pöördepunktiks neile, kes elavad kusagil omaette
ja kelle kodukandis puudub kogudus.
Paljud on rääkinud meile võimaluste ja kodukoguduse puudumisest,
mistõttu TV7 ja kristlik raadiokanal on neile koguduse eest.
Tõsi küll, see pole kõige parem variant, kuid tänu Jumalale,
et need saatedki siis seda osa täidavad.
Seega, oleme saanud paluda nende eest ja inimesed saavad helistada meile.
Seda eriti otsesaadete puhul, kus inimesed paluvad eestpalveid.
Ja see on igati OK, sest oleme ise loonud võimaluse selleks.
Samas aga peitub selles ka väikene oht,
sest me tuleme Jeesuse juurde ainuüksi midagi saama.
Otsekui läheks poodi piima ja leiva järele.
Nii tuleme ka Jeesuse juurde, et:
"Kuule, mul siin õlas väike valu, äkki aitad?"
Ja kui me siis saamegi abi,
sest Jumal on Kõikvõimas ja vägev ning tahab meid aidata,
siis hea on, kui meil püsib meeles öelda:"Aitäh, Jeesus!"
Siinkohal meenub Piiblist see 10 pidalitõbise lugu,
keda Jeesus tervendas.
Ainult üks neist 10-st tuli tagasi ja tänas Jeesust tervenemise eest.
Ja Jeesus mõtles, kuhu need ülejäänud jäid?
Kõik said ju terveks, kuid vaid üks tuli tänama.
See nüüd pole me tänane peateema, aga hetkel räägime sellest,
et me ei tule Jeesuse juurde vaid saama ja Teda ära kasutama.
Vaid me tuleme Ta juurde, sest Temas peitub meie allikas ja tervis.
Tema on meie arst ja kõik see, mida me vajame.
Ehk siis: ma ei otsi esmalt tervist, vaid Jeesust ennast.
Ma ei otsi esmalt leevendust oma rahalistele raskustele,
vaid ma otsin Jeesust.
Ma hakkan elama koos Temaga, otsides Ta tahet ja juhtnööre Sõnast,
nähes, kuidas Ta näitab mulle õget teed oma nime auks.
Kui me saame osa Tema kuningriigist ja elust,
mida Ta on tulnud meile ülirikkalikult andma,
siis alles loksuvad asjad paika.
Ja Jumal ise ju ütleb siin, et: "Mina olen Issand, sinu tervendaja."
Matteuse evangeeliumi 8. peatükis on väga huvitav koht.
Kui oled Piibliga tuttav, siis tead, et Jeesus pidas Mäejutlust,
mis rajab vundamendi paljudele meie moraali ja eetika küsimustele.
Jeesus räägib seal varastamisest, tapmisest, abielurikkumisest jne.
See on pikk jutlus ja paljud inimesed kuulavad Teda.
Matteuse 8. ptk alguses on aga öeldud, et:
"Kui siis Jeesus tuli mäelt alla, järgnesid talle suured rahvahulgad."
"Ja vaata,tema juurde astus pidali- tõbine kummardas teda ja ütles:
"Issand, kui sa tahad, siis sa võid mu puhtaks teha!"
Mõtlesin, et kuidas see mees üldse teadis, et Jeesus seda suudab?
Kuid ta oli istunud ja kuulanud Jeesust, nagu paljud teised.
Paljud imestasid, et kes Ta küll on ja kuidas Tema õpetus
on nii erinev kirjatundjate omast?
Ta on nii teistsugune!
Nõnda mõistis see meeski,
et Jeesusel on midagi ja et Ta oli Jumala poolt läkitatud.
Iseasi, kas ta Teda Messiaks pidas, aga ta uskus, et Jumal on mängus.
Nii ta siis ütleski, et:
"Kui Sa vaid tahad, võid mu terveks teha."
Jeesus ei hakanud pikalt seletama,
vaid sirutas oma käe välja, puudutas teda ja ütles:
"Ma tahan, saa puhtaks!"
Ja ta sai otsekohe oma pidalitõvest puhtaks."
Mis toimus? Jumal peegeldas oma loomust.
Ta näitas, et: "Mina olen Issand, sinu tervendaja!"
Nii tahab Ta praegugi näidata meile me elude ja olukordade kaudu,
et Ta on meie poolt.
Ja kui Tema on meie poolt, siis kes saab olla me vastu?
Ta tahab tervendada meid ja leevendada me olukordi,
tõestades endiselt, et Ta on hea Jumal ja me võime loota Ta peale.
Vaadake me saadet järgmiselgi nädalal, mil jätkame selle õpetusega.
Usun, et üha enam inimesi saab armuma Jeesusesse
ja kogema Teda täiesti uuel moel.
Kogema ka Tema headust nende vastu, kes Teda otsivad.
Aga nüüd palvetame koos.
Tahame paluda selle esimese sammu pärast,
mis üldse võimaldab meil kogeda ühtekuuluvustunnet.
Sest küsimus pole vaid selles, et me teame üksteist,
vaid ka selles, et me tunneme üksteist!
Pia ja mina ning paljud teisedki, kes plaanivad abielluda,
ainuüksi ei tea üksteist,
vaid nad kolivad kokku ja neist saab Piibli kohaselt "üks liha".
Seega on suur vahe, kas pidada distantsi pealt kirjavahetust,
või elada päevast päeva koos,
nautides ühiseid jutuajamisi, osadust, õnnistusi ja ka vastutust.
Nii et me tahame aidata sul anda oma elu Jeesusele.
Sa küsid nüüd, et mida selleks tegema peab?
See on väga lihtne.
Piiblis on öeldud, et kui sa usud,et Jumal on äratanud Jeesuse surnuist
ja sa tunnistad seda oma suuga.
Sa küsid nüüd, et mida see tunnistamine endast kujutab?
Esmalt seda, et sa kutsud Jumala oma südamesse.
Kui see on tehtud, siis ilmselgelt tahad sa jagada seda uudist
teistegi inimestega, andes teada oma otsusest,
et oled kutsunud Jeesuse oma ellu ja saanud uue elu osaliseks.
Ma palun lühikeste lausetega ja Pia kordab minu järel.
Ja kui sa kordad seda palvet kogu südamest ühes Piaga,
siis midagi imelist juhtub - Jeesus tuleb su ellu!
Jeesus, ma avan oma ukse sulle.
Tule mu südamesse.
Puhasta mu sisemus.
Anna andeks mu patud.
Ma olen patune, kuid tahan alistuda Sulle just praegu.
Tänu Su vere eest!
Tänu Su risti eest!
Tänu Su pääste eest!
Ma usun Sinusse
ja ma tunnistan oma suuga,
et sellest hetkest alates
on Jeesus minu Issand
ja mina olen Jumala laps!
Aitäh Sulle selle eest, Jeesus!
Aamen.
Tahan kuulutada sulle, kes sa seda palvet palusid,
et sa oled Jumala laps ja su patud on sulle andeks antud.
Oled astunud Jumala kuningriiki!
Ole õnnistatud ja võta ühendust usklikega enda ümber või ka meiega.
Jätka seda teekonda ja sa märkad, et see juhib sind suhtesse,
kus Jeesus on sinu jaoks kõik kõiges. Kõike head! -Head aega!
Tõlge: Anne-Ly Raukas